Vec C‑425/12

Portgás – Sociedade de Produção e Distribuição de Gás, SA,

proti

Ministério da Agricultura, do Mar, do Ambiente e do Ordenamento do Território

(návrh na začatie prejudiciálneho konania podaný Tribunal Administrativo e Fiscal do Porto)

„Postupy verejného obstarávania vo vodnom, energetickom, dopravnom a telekomunikačnom sektore — Smernica 93/38/EHS — Neprebratie do vnútroštátneho práva — Možnosť štátu dovolávať sa tejto smernice voči koncesionárskej organizácii poskytujúcej verejnú službu v prípade neprebratia tohto aktu do vnútroštátneho práva“

Abstrakt – Rozsudok Súdneho dvora (piata komora) z 12. decembra 2013

Akty inštitúcií – Smernice – Účinok – Nevykonanie členským štátom – Právo jednotlivcov odvolať sa na smernicu – Podmienky [Článok 288 tretí odsek ZFEÚ; smernica Rady 93/38, článok 4 ods. 1, článok 14 ods. 1 písm. c) bod i) a článok 15] Akty inštitúcií – Smernice – Priamy účinok – Hranice – Možnosť odvolať sa na smernicu proti jednotlivcovi – Vylúčenie (Článok 288 tretí odsek ZFEÚ) Akty inštitúcií – Smernice – Priamy účinok – Organizácia s mimoriadnymi právomocami poverená poskytovať pod kontrolou štátu službu vo verejnom záujme – Možnosť odvolať sa na smernicu proti uvedenej organizácii (Článok 288 tretí odsek ZFEÚ) Akty inštitúcií – Smernice – Priamy účinok – Hranice – Možnosť odvolať sa na neprebratú smernicu proti súkromnému podniku, ktorý je výhradným koncesionárom poskytujúcim verejnú službu – Vylúčenie [Článok 288 tretí odsek ZFEÚ; smernica Rady 93/38, článok 4 ods. 1, článok 14 ods. 1 písm. c) bod i) a článok 15] Akty inštitúcií – Smernice – Vykonanie členskými štátmi – Potreba zabezpečiť účinnosť smerníc – Povinnosť dodržiavať ustanovenia smerníc organizáciou s mimoriadnymi právomocami poverenou poskytovať pod kontrolou štátu službu vo verejnom záujme – Možnosť vnútroštátnych orgánov odvolávať sa na tieto ustanovenia proti uvedenej organizácii [Článok 4 ods. 3 ZEÚ; článok 288 tretí odsek ZFEÚ; smernica Rady 93/38, článok 4 ods. 1, článok 14 ods. 1 písm. c) bod i) a článok 15]

Pozri text rozhodnutia. (pozri body 18 – 20) Pozri text rozhodnutia. (pozri bod 22) Pozri text rozhodnutia. (pozri body 23, 24, 26, 33) Článok 4 ods. 1, článok 14 ods. 1 písm. c) bod i) a článok 15 smernice 93/38 o koordinácii postupov verejného obstarávania subjektov pôsobiacich vo vodnom, energetickom, dopravnom a telekomunikačnom sektore sa majú vykladať v tom zmysle, že sa ich nemožno dovolávať voči súkromnému podniku výlučne z dôvodu, že tento podnik je výhradným koncesionárom poskytujúcim službu vo verejnom záujme, ktorý spadá do osobnej pôsobnosti tejto smernice. Aj keď totiž jednotlivec spadá do osobnej pôsobnosti smernice, nemožno sa proti nemu na vnútroštátnych súdoch dovolávať ustanovení smernice ako takých. Samotná skutočnosť, že súkromný podnik, ktorý je výhradným koncesionárom poskytujúcim verejnú službu, je jedným zo subjektov výslovne patriacich do pôsobnosti smernice 93/38, nemá za následok, že sa voči tomuto podniku možno dovolávať ustanovení tejto smernice. (pozri body 25, 39 a výrok) Súkromný podnik, ktorý bol poverený na základe aktu verejného orgánu a pod jeho kontrolou poskytovaním služby vo verejnom záujme a ktorý má na tento účel mimoriadne právomoci v porovnaní s pravidlami uplatniteľnými vo vzťahoch medzi jednotlivcami, je povinný dodržiavať ustanovenia smernice 93/38 o koordinácii postupov verejného obstarávania subjektov pôsobiacich vo vodnom, energetickom, dopravnom a telekomunikačnom sektore a z tohto dôvodu sa orgány členského štátu môžu voči nemu dovolávať týchto ustanovení. Povinnosť členského štátu prijať všetky opatrenia potrebné na dosiahnutie výsledku stanoveného smernicou je záväznou povinnosťou, ktorú stanovuje článok 288 tretí odsek ZFEÚ a samotná smernica. Túto povinnosť prijať všetky všeobecné alebo osobitné opatrenia majú všetky orgány členských štátov, ako aj organizácie, ktoré pod kontrolou verejného orgánu poskytujú službu vo verejnom záujme a disponujú na tento účel mimoriadnymi právomocami. Z toho vyplýva, že orgány členských štátov musia zabezpečiť, aby tieto organizácie dodržiavali ustanovenia smernice 93/38. (pozri body 34, 38, 39 a výrok)

Vec C‑425/12

Portgás – Sociedade de Produção e Distribuição de Gás, SA,

proti

Ministério da Agricultura, do Mar, do Ambiente e do Ordenamento do Território

(návrh na začatie prejudiciálneho konania podaný Tribunal Administrativo e Fiscal do Porto)

„Postupy verejného obstarávania vo vodnom, energetickom, dopravnom a telekomunikačnom sektore — Smernica 93/38/EHS — Neprebratie do vnútroštátneho práva — Možnosť štátu dovolávať sa tejto smernice voči koncesionárskej organizácii poskytujúcej verejnú službu v prípade neprebratia tohto aktu do vnútroštátneho práva“

Abstrakt – Rozsudok Súdneho dvora (piata komora) z 12. decembra 2013

Akty inštitúcií — Smernice — Účinok — Nevykonanie členským štátom — Právo jednotlivcov odvolať sa na smernicu — Podmienky [Článok 288 tretí odsek ZFEÚ; smernica Rady 93/38, článok 4 ods. 1, článok 14 ods. 1 písm. c) bod i) a článok 15] Akty inštitúcií — Smernice — Priamy účinok — Hranice — Možnosť odvolať sa na smernicu proti jednotlivcovi — Vylúčenie (Článok 288 tretí odsek ZFEÚ) Akty inštitúcií — Smernice — Priamy účinok — Organizácia s mimoriadnymi právomocami poverená poskytovať pod kontrolou štátu službu vo verejnom záujme — Možnosť odvolať sa na smernicu proti uvedenej organizácii (Článok 288 tretí odsek ZFEÚ) Akty inštitúcií — Smernice — Priamy účinok — Hranice — Možnosť odvolať sa na neprebratú smernicu proti súkromnému podniku, ktorý je výhradným koncesionárom poskytujúcim verejnú službu — Vylúčenie [Článok 288 tretí odsek ZFEÚ; smernica Rady 93/38, článok 4 ods. 1, článok 14 ods. 1 písm. c) bod i) a článok 15] Akty inštitúcií — Smernice — Vykonanie členskými štátmi — Potreba zabezpečiť účinnosť smerníc — Povinnosť dodržiavať ustanovenia smerníc organizáciou s mimoriadnymi právomocami poverenou poskytovať pod kontrolou štátu službu vo verejnom záujme — Možnosť vnútroštátnych orgánov odvolávať sa na tieto ustanovenia proti uvedenej organizácii [Článok 4 ods. 3 ZEÚ; článok 288 tretí odsek ZFEÚ; smernica Rady 93/38, článok 4 ods. 1, článok 14 ods. 1 písm. c) bod i) a článok 15]